

**“Imaging Analysis by ImageJ Software for Bioscience Research”**

Organized by

Faculty of Natural Resources, Prince of Songkla University, Hat Yai campus, Thailand

and

Kyoto Prefectural University, Japan

February 21, 2022

การจัดกิจกรรมการบรรยายและปฏิบัติการเรื่อง “Imaging Analysis by ImageJ Software for Bioscience Research” โดย Assoc. Prof. Dr. Seiji Takeda จากมหาวิทยาลัย Kyoto Prefectural University ประเทศญี่ปุ่น ให้กับนักศึกษาระดับบัณฑิตศึกษาหลักสูตรกีฏวิทยาและหลักสูตรโรคพืช คณะทรัพยากรธรรมชาติ พบว่านักศึกษาได้ฝึกทักษะการใช้ภาษาอังกฤษในการฟังและการสื่อสารกับอาจารย์ต่างประเทศ สามารถกระตุ้นนักศึกษาให้เห็นความสำคัญของภาษาต่างประเทศในการสื่อสารกับอาจารย์และนักวิจัยจากต่างประเทศในเชิงวิชาการ ในระหว่างการบรรยายและปฏิบัติการ นักศึกษามีการถามอาจารย์เป็นภาษาอังกฤษ ซึ่งเป็นกิจกรรมที่เสริมความกล้าแสดงออกของนักศึกษาในการสื่อสารภาษาอังกฤษกับอาจารย์ชาวต่างประเทศ ถือได้ว่าเป็นกิจกรรมที่เป็นประโยชน์ต่อตัวนักศึกษาเป็นอย่างมาก เป็นการสร้างประสบการณ์สมรรถนะสากลให้เกิดขึ้นแก่นักศึกษา และรวมทั้งการสร้างบรรยากาศนานาชาติให้เกิดขึ้นในระหว่างการเรียนของนักศึกษา

สำหรับความรู้ในเชิงวิชาการ พบว่านักศึกษาสามารถนำความรู้ที่ได้จากการเข้าฟังบรรยายและปฏิบัติการในครั้งนี้ไปประยุกต์ใช้ในงานวิจัยของตัวเองในอนาคตได้ นักศึกษาได้เรียนรู้สิ่งใหม่ ๆ จากนักวิจัยในต่างประเทศ เป็นการแลกเปลี่ยนองค์ความรู้ระหว่างสถาบัน ซึ่งสามารถพัฒนาในส่วนของการทำงานวิจัยร่วมกัน หรือการเข้ามาเป็นอาจารย์ที่ปรึกษาวิทยานิพนธ์ได้ในอนาคต